Slagoffers van ongeluk se name bekend | Netwerk24
Deur Jackie Kruger 16 Julie 2019 18:31
Twee slagoffers wat Saterdag dood is in 'n motorongeluk buite Oudtshoorn in die Klein-Karoo is geïdentifiseer.
Jacklin Prinsloo Foto: Facebook
Bertrum Michaels. Foto: Facebook
Hulle is Jacklin Prinsloo (26) en Bertrum Michaels (21) van Oudtshoorn.
Volgens Wes-Kaapse verkeersowerhede het die ongeluk Saterdag om 00:20 op die De Rust-pad sowat 8 km buite Oudtshoorn plaasgevind toe 'n Volkswagen Citi Golf teen 'n padversperring gebots het. Twee passasiers, Michaels en Prinsloo, is op die toneel dood.
Hulle was na verneem word deel van 'n groep vriende wat onderweg was huis toe. 'n Derde man (18) is na verneem word met beserings in die George-hospitaal opgeneem. Geen ander voertuie was betrokke nie.
Die polisie ondersoek 'n saak van strafbare manslag. Die begrafnisreëlings is nog nie bekend nie. Die families kon nie vir kommentaar bereik word nie.